Drona cu rază lungă de acțiune a Ucrainei a trecut testul de 3.000 de kilometri
Ucraina a testat cu succes o dronă cu rază lungă de acțiune capabilă să acopere 3.000 km, a anunțat președintele Volodimir Zelenski în discursul său de luni, 17 martie, scrie Kyiv Post. „Am ținut o reuniune a Statului Major. Au existat mai multe probleme-cheie, dar cea mai importantă este cea a dronelor. Avem nevoie de toate tipurile de drone. Și există o veste bună - drona noastră a trecut testul de 3.000 km”.